სერდიკის ედიქტი

სერდიკის ედიქტი ასევე გალერიუსის ტოლერანტობის ედიქტი — 311 წელს სერდიკაში (ახლანდელი სოფია, ბულგარეთი) რომაელი იმპერატორის გალერიუსის მიერ გამოცემული ედიქტი. მან ოფიციალურად შეწყვიტა ქრისტიანობის დიოკლეტიანესეული დევნა აღმოსავლეთ რომის იმპერიაში.

ედიქტმა არაპირდაპირ მიანიჭა ქრისტიანობას religio licita-ს სტატუსი, რაც გულისხმობს სარწმუნოებას, რომელიც აღიარებული და მიღებული იყო რომის იმპერიაში. ეს იყო პირველი ედიქტი, რომელმაც დააკანონა ქრისტიანობა და ორი წლით გაუსწრო მილანის ედიქტს.

სქოლიო